Werktuigkundige helder oordag in sy motor beroof | Netwerk24
Werktuigkundige helder oordag in sy motor beroof
Deur Kaydene Davids 29 Junie 2020 14:41
’n Motorwerktuigkundige van Bloemfontein is helder oordag naby ’n polisiekantoor in die stad van sy selfoon en kontant beroof waar hy in sy voertuig in die verkeer gesit het.
Rudi Venter was Vrydag omstreeks 15:00 op pad van Oos-Einde na sy onderneming elders in die stad toe hy naby die Batho-polisiekantoor deur ’n aantal mans van sy selfoon en sowat R3 500 beroof is.
Hy het by ’n verkeerslig gewag toe die mans uit die niet verskyn en eers sy voertuigsleutels probeer gryp.
Hy het terugbaklei en dit is toe dat hulle sy selfoon en beursie met die geld daarin gryp.
“Ek het een van hulle eers te voet en toe in my motor agternagesit, maar tevergeefs. Hy het in die woongebied verdwyn.”
Toe hy opdaag met die selfoon, het ek hom die boks waarin my selfoon was, gewys en gesê dit is my selfoon.
Hy het die saak by die polisie aangemeld en is saam met die polisie na die verdagte se huis nadat van die omstanders wat gesien het hoe hy die man jaag, die huis aan hulle uitgewys het.
Die man was egter nie tuis nie.
Volgens Venter is hy maar net een van talle slagoffers wat al hier deurgeloop het.
Hy sê sy selfoon is Saterdag op OLX geadverteer.
Hy die verkoper gekontak en ’n ontmoeting gereël.
“Toe hy opdaag met die selfoon, het ek hom die boks waarin my selfoon was, gewys en gesê dit is my selfoon.
“Hy het egter in sy voertuig bly sit, hom nie aan my gesteur nie en weggery.
“Dit gebeur daagliks. Mens kan net ander mense waarsku om versigtig te wees.”
Navrae is aan die polisie gestuur en daar word op terugvoering gewag.
Meer oor: Werktuigkundige | Rudi Venter | Beroof | Motor
Boer op plaas buite Worcester in rooftog oor kop geslaan
Egpaar ‘oukei’ ná plaasaanval by Tweespruit